منیله یار آراسیندا گیله دوشدی
پنجشنبه 22 اسفند 1392
01:14
بیر گون منیله یار آراسیندا گیله دوشدی
اولمازدی گلایه آرادا ایش بئله دوشدی
تاب ائتمه زیدیم آیریلیغا بیر جه دقیقه
گوندن گونه،آیدان آیا،ایلدن ایله،دوشدی
چوخ سعی ائله دیم دوشمیه بلكه دیله دردیم
اما نه قیلیم چاره كی،دیلدن دیله دوشدی
آسان سانیردیم من مسكین غم عشقی
ساقی منه قیل چاره ،ایشیم مشكله دوشدی
دوشدون یادیما آی گونه بنزرلی نیگاریم
گلشنده گؤزوم بلبله تازه گوله دوشدی
گؤة یاشیم آخیب سیل كیمی سسلندی باسیلدی
فریاده ییتن نازلی نیگاریم سیله دوشدی
گؤز یاشی كیمی سالما منی گؤزدن آماندی
بیردن گؤره سن ائوینه اوغری دله دوشدی
تك قویما گولوم شهریاری گل گنه یوخلا
بیردن گؤرسن تاپدی اجل فاصله دوشدی
بیوك نیك اندیش
azb_Arab pes_Arab unk azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab pes_Arab azb_Arab pes_Arab azb_Arab azb_Arab azb_Arab azb_Arab pes_Arab